**ÜLEVAADE ARENGUKAVA ELLUVIIMISEST 2022. aastal.  
Antsla valla strateegilised eesmärgid**:

**TUGEV KÜLA** Antsla vallas on ilusad kodud, erinevad omanäolised kandid, alevikud ja külad, kus on kättesaadavad kogukonna jaoks esmavajalikud teenused ja mitmekülgsed võimalused eneseteostuseks.

**ATRAKTIIVNE KESKUS** Antsla linn on tugev keskus, kus on heal tasemel spetsialiseeritud teenused ning kaasaegne avalik ruum.

**KAASAEGNE JA TOIMIV TARISTU** Antsla vallas on rahulik, turvaline ja looduskaunis elukeskkond, kus on kaasaegne ja toimiv taristu ning head vallasisesed ja -välised ühendused.

**POSITIIVNE MAINE JA KUVAND** Antsla vald on ettevõtja- ja külastajasõbralik piirkond. Vald on kaasav, koostegev ja avatud nii omadele kui külalistele.

Antsla valla ruumilise arengu põhimõtete ja suundumuste määratlemise eesmärgil 2018. aastal algatatud Antsla valla üldplaneeringu koostamisel jõuti etappi, kus Antsla vallavolikogu võttis 20.12.2022 otsusega nr 26 vastu Antsla valla uue üldplaneeringu ja tunnistas nõuetele vastavaks keskkonnamõju strateegilise hindamise aruande.

**Strateegilised eesmärgid** saavutatakse allolevate meetmete ja arendustegevuste kaudu

**Hariduse ja noorsootöö arendamine** aitab kaasa strateegiliste eesmärkide Tugev küla ja Atraktiivne keskus saavutamisele. Olulisemaks valdkonna arendamisel on panustamine põhi- ja gümnaasiumihariduse säilimisele ja arendamisele piirkonnas. Selle nimel koostati aruandeaastal Antsla gümnaasiumi renoveerimistööde ehitusprojekt. Arengukavast tulenevad täiendavad tegevused aruandeaastal:

* Alus-, alg-, põhi- ja gümnaasiumihariduse arendamisel viidi ellu HEV õpilastele suunatud projekt „Väikelahendused HEV õpilaste integreerimiseks Antsla valla koolides“;
* Sama eesmärgi nimel teostati parendustöid Kuldre koolis;
* Viidi ellu tegevusi arendamaks Antsla Muusikakooli huvikoolina - paigaldati topeltuksed, mis parandasid akustilisi vajakajäämisi klasside heliisolatsioonis ja helide läbikostvusel;
* Püüti leida võimalusi lapsehoiukohtade loomiseks. 2022. aastal tulemusteni ei jõutud;
* Lusti lasteaia tühjalt seisvas hooneosas otsustati alustada ühe rühmaruumi renoveerimistöödega ning selle tulemusena juba 2023. aastal suurendada lasteaiakohtade arvu;
* Jätkus õpilastranspordi järjepidev parendamine;
* Noorsootööd Antsla ja Kuldre noortekeskustes arendati erinevate noorteprojektidega;
* Alates 2022. aastast pakutakse avatud noorsootöö teenust lisaks Antsla ja Kuldre piirkonnale ka Kobelas.

**Kultuuri, spordi ja vaba aja võimaluste arendamine** aitab kaasa strateegiliste eesmärkide Tugev küla ja Atraktiivne keskus saavutamisele. Olulisemaks nimetatud valdkonna arendamisel on Linda rahvamaja hoone renoveerimine. Ellu viidud tegevused aruandeaastal olid Linda rahvamaja renoveerimise I etapi tööd. Arengukavast tulenevad täiendavad tegevused aruandeaastal:

* Pokumaa teemapargi tegevuste arendamisel panustas Antsla vald Pokukoja katuse renoveerimistöödesse;
* Raamatukogude töö ümberkorraldamisel lõpetati Haabsaare ja Vaabina raamatukogu tegevus ning Urvaste raamatukogu muudeti Kuldre raamatukogu laenutuspunktiks;
* Kino näitamise võimekuse loomisel jätkus filmide näitamine nii Antslas, Urvastes kui Tsoorus;
* Teenuste delegeerimise lepingu alusel jätkas Hauka veloklubi rahva- ja tervisespordi ürituste ning erinevate võistluste korraldamisega;
* Tervisespordi arendamise eesmärgil soetati Kasumetsa matka- ja õpperajale suusaradade hooldamiseks rajamasin;
* Mittetulundusühingute toetamise korra alusel toetas Antsla vald traditsiooniliste rahvaürituste korraldamist;
* Jätkati noorte toetamist osalemaks erinevates huviringides;
* Pärimuskultuuri edendamine ja toetamine toimus valla kultuuriasutuse eelarve ning erinevate väikeprojektide kaudu.

**Sotsiaalhoolekande ja tervishoiu** arendamine aitab kaasa strateegiliste eesmärkide Tugev küla ja Atraktiivne keskus saavutamisele. Arengukavast tulenevad täiendavad tegevused aruandeaastal:

* Abivajajate ning nende vajaduste kaardistamise ning teenuste arendamisel parandati tuleohutusprojekti raames kütteseadmeid ning paigaldati uusi elektrisüsteeme;
* Jätkati sotsiaaltranspordi arendamist ja kulude kompenseerimist;
* Jätkati korterite ja kodude kohandamisega puuetega inimeste vajadusi arvestades;
* Saavutamaks valla arengukavas püstitatud eesmärke osales Antsla vald järgnevates piirkondlikes ja riiklikes projektides:   
  Isikukeskse erihoolekande teenusmudeli rakendamine (projekt ISTE), kus vaimse tervise häirega isikud saavad individuaalseid tugiteenuseid, et võimalikult kaua koduses keskkonnas hakkama saada;   
  Jätkus 2021. aastal alguse saanud VESTA projekt (integreeritud hoolekandeteenus), mis aitas vaimse tervise häirega eakal koduses keskkonnas kauem iseseisvalt või kõrvalise toega hakkama saada. Projekt arendab tööturule naasmist toetavaid sotsiaal- ja tugiteenuseid;  
  Samuti jätkus 2021. aasta oktoobris käivitunud Noortegarantii tugisüsteemi projekt, kus juhtumikorraldaja aitab 16-29-aastastel noorel kes ei õpi ega tööta, naasta koolisüsteemi, leida sobiva töö, suunata nõustamisele või koolitusele;
* Lastega peredele vanemlust toetavate teenuste pakkumisel ja arendamisel korraldati vanemluse toetamiseks koolitusprogramm „Imelised aastad“. Lisandus ka jätkuprogramm, mis viidi läbi sügispoolaastal;
* Tervist edendavate tegevuste toetamise ja võrgustike arendamise eesmärgil alustati Antsla valla terviseprofiili koostamisega;
* Kvaliteetset esmatasandi tervishoiuteenust osutab Antsla Perearstikeskus;
* Koostöös mittetulundussektoriga alustati koolituste korraldamisega abivajajatele sotsiaalsete oskuste arendamiseks;
* Erinevate teenuste sidumisel alustasid sotsiaaltöötajad valla raamatukogudes kokkusaamisi piirkonna eakatega.

**Taristu ja ühenduste arendamine** aitab kaasa strateegiliste eesmärkide: Tugev küla, Atraktiivne keskus ning Kaasaegne ja toimiv taristu saavutamisele. Olulisemad investeeringud on seotud vee- ja kanalisatsiooni arendamisega, aruandeaastal renoveeriti Lusti küla ja Antsla reoveepuhasti vaheline reoveesurvetrass. Tähtis on jätkata kergliiklusteede väljaehitamisega suuremate keskuste vahel, aruandeaastal koostati Tsooru küla kergliiklustee ehitusprojekt. Iga-aastaselt investeeritakse vallateede korrashoidu ning viiakse mustkatte alla olulisemad suurema liikluskoormusega teed ja tänavad. Aruandeaastal pinnati 2,5 kordselt järgmised valla teed ja tänavad: Taberlaane tee; Hansu tee (Uue-Antslas), Pumba ja Liiva tänav Antsla linnas ning Kalda tänav Kobela alevikus. Arengukavast tulenevad täiendavad tegevused aruandeaastal :

* Vastavalt volikogu poolt kehtestatud korrale jätkati korteriühistute ühistegevuse toetamist;
* Hajaasustuse programmi kaudu toetati eramajapidamiste vee- ja kanalisatsioonisüsteemide väljaehitamist ning kinnistute juurdepääsuteede rekonstrueerimist;
* Elanikkonna keskkonnateadlikkuse suurendamiseks avaldati artikleid Antsla Valla Lehes ja valla veebilehel ning tehti postitusi sotsiaalmeedias;
* Programmiga mahetoit koolidesse liitusid Kuldre kool ja Lusti lasteaed;
* Transpordi vajaduspõhise korraldamisega tegeles Kagu Ühistranspordikeskus;
* Maanteeametilt taotleti riigiteede mustkatte alla viimist nende teede osas, mida riik soovib üle anda Antsla vallale. Täiendavalt esitati taotlus Urvaste kalmistu tee mustkatte alla viimiseks;
* Korraldati ohtlike jäätmete (eterniit) kogumisring.

**Avaliku ruumi** arendamine aitab kaasa strateegiliste eesmärkide: Tugev küla, Atraktiivne keskus ning Kaasaegne ja toimiv taristu saavutamisele. Valdkonna olulisemaks investeeringuks on Antsla kesklinna tervikliku kujundusprojekti koostamine ja selle elluviimine. Aruandeaastal valmis kujundusprojekt. Arengukavast tulenevad täiendavad tegevused aruandeaastal:

* Kauni kodu konkursi raames tunnustati heakorrastatud kodusid ja ettevõtteid;
* Avalike järvede ja ujumiskohtade korrastamisel paigaldati ujuvsild Uhtjärve kaldale ning korrastati Tsooru järve supluskoht;
* Kaasava eelarve vahenditega paigaldati Antsla valda valvekaamerad;
* Nässmõisa järve tervendamise eesmärgil koostati ehitusprojekt.

**Ettevõtluse arendamine** aitab kaasa kõigi arengukavas kirjeldatud strateegiliste eesmärkide saavutamisele. Olulisemaks tegevusteks on juba tegutsevate ettevõtete toetamine võimaluste piires ning tingimuste loomine uute ettevõtete tulekuks piirkonda. Sel eesmärgil on kavas investeerida Maratinurga tööstusala arendamiseks ning Antsla taluturu rajamiseks. Aruandeaastal algatati tööstusala detailplaneeringu koostamine ning Antsla taluturule paigaldati kaks müügipaviljoni. Arengukavast tulenevad täiendavad tegevused aruandeaastal:

* Antsla linna täiendava kaupluse ehitamisega AS OG Elektra poolt mitmekesistuvad ja parenevad siinsed teenused mille tulemusena suurendab Antsla mõju tõmbekeskusena;
* Piirkonna tuntuse ja maine parendamise nimel korraldatakse ettevõtjatele kiire ja korrektne asjaajamine;
* Ettevõtluse arengule kaasaaitamine on vastavalt vajadusele korraldatud koostöös Töötukassa ja Võrumaa arenduskeskusega;
* Kohaliku toodangu propageerimisega tegelesid piirkonna väikeettevõtjad ja kodanikuühendused
* Ettevõtlikkuse arendamine on valla haridusasutuste õppeprogrammis.

**Avatud ja kaasava juhtimise arendamine** aitab kaasa kõigi arengukavas kirjeldatud strateegiliste eesmärkide saavutamisele. Eesmärgiks on suurendada elanikkonna huvi vallas toimuva vastu, kaasates kogukonnad nende elukeskkonda puudutavate otsuste tegemisse. Arengukavast tulenevad tegevused aruandeaastal:

* Eesmärkide saavutamiseks rakendati kaasavat eelarvet;
* Jätkati Antsla valla ajalehe väljaandmist. Samuti toimus elanikkonna teavitamine ja kaasamine veebilehe ning sotsiaalmeedia vahendusel;
* Külavanemate ja piirkondade toetamise eesmärgil taasvaliti külavanem Luhametsa ja Roosiku külas.
* Noorte kaasamisel otsustusprotsessidesse on noortevolikogu liikmetel võimalus osaleda vallavolikogu komisjonides.
* Infovahetuse parendamine on igapäevane ja järjepidev tegevus;
* Kaasamisele aitasid kaasa postitused sotsiaalmeedias.

**Arengukava elluviimist kirjeldavad mõõdikud - kevad 2023**

**2) Korraldatakse perioodilisi rahuloluküsitlusi, sh elanike, vallateenistujate ja hallatavate asutuste töötajate seas.** 2022. a küsitlusi ei korraldatud.

**3) Täiendavalt hinnatakse arengukava elluviimist järgmiste mõõdikutega:**

1. Vallas osutatavate avalike- ja erateenuste säilimine vähemalt 2018. a tasemel

Teenuste arv 2022. aastal ei kahanenud.

1. E-teenuste ja nende kasutajate arv

e-teenuseid (avalduste blankette) valla veebilehel ega mujal keskkonnas ei loodud.

1. Projektidega valda toodud avaliku sektori investeeringute summa (sh 3.sektor)

|  |  |  |
| --- | --- | --- |
| **2021. a** | | **2022. a** |
| 1. Antsla valla tänavavalgustuse uuendamine **349 393 €, /Antsla Vallavalitsus**  2. Vana-Antsla alevikus asuva endise mõisa tallihoone katuse renoveerimine **77 200 € /EKB Kogudus**  3. Uue-Antsla pargi puhkeala arendamine – välitrenažööride paigaldamine 4 000 €  4. Urvaste seltsimaja akende restaureerimine ja välisukse paigaldamine **36 733,5 € / Urvaste Külade selts**  5. Urvastemõisa talusildid **3 966 € / Urvaste Külade selts** | | 1. Linda Rahvamaja saali rekonstrueerimine I etapp **298 746,42 € /Antsla Vallavalitsus** 2. „Väikelahendused HEV õpilaste integreerimiseks Antsla valla koolides“  **24 515,38€/ Antsla Vallavalitsus** 3. Linda Rahvamaja hoone küttesüsteemi/katla ost ja paigaldus **50 000 € /Antsla Vallavalitsus**  4. Urvaste seltsimaja akende restaureerimise II etapp  **40 443.84 € / MTÜ Urvaste Külade Selts** 5. „Kogukonnakeskuse 2. korruse väljaehitamine” **53 774.28 € / MTÜ Antsla Jahikeskus** |
| KOKKU | 471 292 eurot | 467 450 eurot | |

1. Valla haridusasutustes õppijate arv on vähemalt samal tasemel (sh gümnaasiumiastme

õpilaste arv) Gümnaasiumiastme õpilaste arv on viimasel 4 õppeaastal suurenenud

|  |  |  |  |  |  |
| --- | --- | --- | --- | --- | --- |
| **asutus** | **2018/2019** | **19/20** | **20/21 õ-a.** | **21/22 õ-a.** | **22/23 õ-a.** |
| Antsla Gümn | 294 / sh gmn 47 | 284 / 40 | 320 /50 | 321 / 56 | 333 / 70 |
| Kuldre kool | 110 | 110, | 104 | 100 | 90 |
| Kuldre lasteaed | 46 | 42 | 43 | 43 | 49 |
| Lusti Lasteaed | 113 | 124 | 122 | 124 | 125 |

1. Kõik valla kooliealised lapsed täidavad koolikohustust

Eesmärk saavutatud . Esineb üksikuid probleeme kuid need on ajutised.

1. Kultuuri- ja spordiürituste ja neis osalejate arv. Ürituste ja osalejate arv rahvamajade info alusel. Siin ei kajastu teiste korraldajate ürituste info.

2022. a kasvas nii sündmuste kui neil osalejate arv hüppeliselt

|  |  |  |  |  |
| --- | --- | --- | --- | --- |
| **asutus** | **2019. a**  **194 /6624** | **2020 /** | **2021.a**  **73 / 2379** | **2022**  **156 / ~12 800** |
| Antsla Kultuur | - / 2965 | 36 / 1684 | 37 / 1133 | 85 / 7200 |
| Uue-Antsla RM | * / 1714 | * / 720 | 24 / 910 | 42 / 3200 |
| Tsooru RM | * / 1945 | * / - | 13 / 336 | 29 / 2400 |

1. Kultuuriasutustes tegutsevate huviringide ja neis osalejate arv. Huviringide arv ning neis osalejate arv on viimasel kahel aastal muutunud vähe.

|  |  |  |  |  |
| --- | --- | --- | --- | --- |
| **2018. a** | **2019. a** | **2020. a** | **2021.a**  **21 / 188** | **2022.a 21 / 198** |
| 1. KSK 18 ja 249 | 12 ja 181 | 10 ja 121 | 9 ja 107 | 13 / 122 |
| 2. Uue-Antsla RM 12 ja 132 | 9 ja 93 | andmed puuduvad | 8 ja 65 | 5 / 43 |
| 3. Tsooru Rahvamaja 5 ja 48 | 5 ja 54 | andmed puuduvad | 2 ja 16 | 2 / 21 |
| 4. Kaika seltsimaja 2 ja 43 | 3 ja 53 | - | - | 1 / 12 |

1. Laulu- ja tantsupeol osalevate kollektiivide arv (sh maakondlikud, riiklikud)

2022. a mais toimus Kubijal Võru maakonna laulu- ja tantsupidu. Antsla vallast osales sellel peol 12 kollektiivi.

1. Külade arv, kus on külavanem või kontaktisik 2022. aastal taasvaliti külavanemad Luhametsa ja Roosiku küladele.

1. Lisandunud on vähemalt 2 naabrivalve piirkonda

Naabrivalve piirkondi 2022. aastal ei lisandunud.

1. Kuritegude arv on vähenenud 🡪 on püsinud aastatel 2018-2022 enam-vähem samal tasemel

|  |  |  |  |  |  |
| --- | --- | --- | --- | --- | --- |
| **Kuritegude liik** | **2018** | **2019** | **2020** | **2021** | **2022** |
| § 120. Ähvardamine | 2 | 8 | 2 | 3 | 3 |
| § 121. Kehaline väärkohtlemine | 21 | 28 | 30 | 18 | 28 |
| § 123. Ohtu asetamine |  | 1 |  |  |  |
| § 136. Vabaduse võtmine seadusliku aluseta |  |  |  | 1 |  |
| § 137. Eraviisiline jälitustegevus |  |  |  |  | 1 |
| § 141. Vägistamine |  |  | 1 | 1 |  |
| § 141-1. Tahtevastane sugulise iseloomuga tegu - Tahtevastane sugulise iseloomuga tegu |  |  | 1 | 3 |  |
| § 144. Suguühendus järeltulijaga |  |  |  | 1 |  |
| § 145. Suguühe või muu sugulise iseloomuga tegu lapseealisega |  |  | 1 |  |  |
| § 149. Surnu mälestuse teotamine | 1 |  |  |  |  |
| § 157. Kutse- või ametitegevuses teatavaks saanud saladuse hoidmise kohustuse rikkumine |  |  |  |  | 5 |
| § 157'3. Ahistav jälitamine |  |  | 1 |  |  |
| § 178. Lapsporno valmistamine ja selle võimaldamine |  |  | 1 |  |  |
| § 178'1. Seksuaalse eesmärgiga kokkulepe lapseealisega kohtumiseks |  |  |  | 1 |  |
| § 179. Lapseealise seksuaalne ahvatlemine |  |  | 1 | 2 |  |
| § 184. Narkootilise ja psühhotroopse aine suures koguses ebaseaduslik käitlemine |  |  | 1 | 2 |  |
| § 185. Narkootilise ja psühhotroopse aine edasiandmine nooremale kui kaheksateistaastasele isikule |  |  | 1 |  |  |
| § 199. Vargus | 17 | 5 | 7 | 6 | 10 |
| § 202. Süüteo toimepanemise tulemusena saadud vara omandamine, hoidmine ja turustamine |  |  | 2 |  |  |
| § 203. Asja rikkumine ja hävitamine |  | 2 |  | 1 |  |
| § 209. Kelmus |  | 1 | 1 | 4 | 3 |
| § 213. Arvutikelmus | 2 |  |  | 3 | 3 |
| § 215. Asja omavoliline kasutamine | 4 | 2 | 3 | 2 |  |
| § 216. Elektrienergia, maagaasi ja soojusenergia ebaseaduslik kasutamine |  | 1 |  |  |  |
| § 217. Arvutisüsteemile ebaseaduslikult juurdepääsu hankimine | 4 | 2 |  | 1 |  |
| § 263. Avaliku korra raske rikkumine | 4 |  | 1 |  |  |
| § 264. Looma julm kohtlemine | 1 | 1 | 1 |  |  |
| § 266. Omavoliline sissetung ja lahkumisnõude täitmata jätmine | 1 | 1 | 1 | 3 | 4 |
| § 329. Karistuse kandmisest kõrvalehoidmine |  |  |  |  | 1 |
| § 331'1. Kohtulahendi täitmata jätmine |  |  |  | 1 |  |
| § 376. Tubakatoodete käitlemise korra rikkumine |  |  | 1 |  |  |
| § 384. Maksejõuetuse põhjustamine |  |  | 1 |  |  |
| § 414. Lõhkeaine ebaseaduslik käitlemine |  |  | 2 |  |  |
| § 418. Tulirelva, selle olulise osa ja laskemoona ebaseaduslik käitlemine | 1 |  | 7 | 1 | 1 |
| § 418'1. Tsiviilkäibes keelatud tulirelva, selle olulise osa ja laskemoona ebaseaduslik käitlemine |  |  | 2 | 1 |  |
| § 420. Tulirelva helisummuti, laser- ja öösihiku ebaseaduslik käitlemine |  |  | 1 |  |  |
| § 423. Sõidukijuhi poolt liiklusnõuete ja sõiduki käitusnõuete rikkumine ettevaatamatusest | 2 |  |  |  |  |
| § 423'1. Mootorsõiduki, maastikusõiduki või trammi juhtimise eest vastava kategooria mootorsõiduki või trammi juhtimisõiguseta isiku poolt, kui see on toime pandud süstemaatiliselt, – karist | 4 | 6 | 1 | 6 | 3 |
| § 424. Mootorsõiduki ja trammi juhtimine joobeseisundis | 12 | 16 | 14 | 17 | 10 |
| **KOKKU** | **72** | **72** | **85** | **78** | **74** |

*Allikas: Politsei- ja Piirivalveamet*

1. Sotsiaalhoolekande seaduses sätestatud teenused on kättesaadavad.

|  |  |  |
| --- | --- | --- |
|  | 2021 | 2022 |
| Koduteenus | teenus olemas | teenus olemas |
| Väljaspool kodu osutatav üldhooldusteenus | teenus olemas | teenus olemas |
| Tugiisikuteenus | teenus olemas | teenus olemas |
| Täisealise isiku hooldus | teenus olemas | teenus olemas |
| Isikliku abistaja teenus | vajadusel korraldame | korraldame |
| Varjupaigateenus | vajadusel korraldame | korraldame |
| Turvakoduteenus | vajadusel korraldame | korraldame |
| Sotsiaaltransporditeenus | teenus olemas | teenus olemas |
| Eluruumi tagamine | teenus olemas | teenus olemas |
| Võlanõustamisteenus | vajadusel korraldame | korraldame |
| Lapsehoiuteenus | vajadusel korraldame | korraldame |
| Asendushooldusteenus | vajadusel korraldame | korraldame |
| Järelhooldusteenus | teenus olemas | teenus olemas |

1. Munitsipaalhoonete energiakulu vähenemine

Nimetatud teemaga aruandeaastal ei tegeletud.

1. Kõvakattega vallateede ja -tänavate pikkus

Väljavõte 2018. detsembris kinnitatud valla arengukava lisast toimekeskkonna ülevaade: „Kohalikke teid, mis kuuluvad vallale või mille osas on vald sõlminud eraomanikega avaliku kasutuse lepingud, on vallas kokku 219 km, neist kõvakattega 7,6 km. Tänavate kogupikkus vallas on 27 km, sh mustkattega 14,5 km“

2019 a. lisandus: Lusti tee 1,5 km (asfaltkate. Tänavate kogupikkus mis said mustkatte 0,9 km

2020 a. tänavaid mustkatte alla ei läinud

2021 a. tänavate kogupikkus mis said mustkatte 4000 m, Lisaks asfalt Pika teele 350m  
2022 a. pinnati 2,5 kordselt teid ja tänavaid kogupikkuses 2060 m.

1. Rajatud kergliiklusteede pikkus

Kergliiklusteid aruandeperioodil ei rajatud. Esitati taotlus meetmesse „Kohaliku omavalitsuse investeeringud jalgratta- või jalgteedesse“ eesmärgiga ehitada Tsooru küla sisene kergliiklustee. Taotlus sai rahastuse 700 m tee ehitamiseks

1. Ettevõtjate rahulolu valla vastutusel oleva taristuga

Rahulolu selgitamiseks pole küsitlust läbi viidud.

1. Tööstusalade täituvus  
   Kobela tööstusalal on täituvus 100 % Maratinurga maa on riigilt välja ostetud, 2022. a alustati maaüksuse detailplaneeringu koostamisega.